Onbekende Van Gogh by Schoeman, Chris | Penguin Random House South Africa
Home » Onbekende Van Gogh
Onbekende Van Gogh
Daar is al baie geskryf oor Vincent van Gogh en sy onstuimige verhouding met sy broer Theo. Maar min mense weet dat daar 'n derde Van Gogh-broer was: Cornelis, wat in Nederland grootgeword het maar in Suid-Afrika gewerk, getrou en gesterf het.
Cor, die seun van 'n Protestantse predikant, het sy jeugjare in verskeie klein Nederlandse dorpies deurgebring. Daar het hy en sy kunstenaarbroer gedurende idilliese vakansies saam in die platteland gaan stap, voordat die Van Gogh-gesin deur teenspoed en tragedies oorval is.
Die 22-jarige Cor het in 1889 na Suid-Afrika gekom en as ingenieur by die goudmyne en later die spoorweë gewerk. Tydens die Anglo-Boereoorlog het hy hom by die Boere geskaar, eers as 'n spoorwegingenieur en later as lid van 'n kommando in die Vrystaat, waar hy in 1900 op dieselfde tragiese wyse as sy beroemde broer gesterf het.
Die Onbekende Van Gogh laat herleef Suid-Afrika in die stormagtige laaste dekade van die negentiende eeu; vertel die persoonlike verhaal van 'n jong uitlander soos onthul in briewe en ander argiefstukke; en werp lig op sy verhouding met sy beroemde broer Vincent.
Hierdie boek bied nuwe insigte wat op oorspronklike navorsing gegrond is en lig die sluier oor 'n figuur wat deur die geskiedenis vergeet is.
A young Namibian goes into exile to join SWAPO's military wing, PLAN, in the late 1970s....
Sasol Eerste Veldgids tot Soogdiere van Suider-Afrika bied aan die jong leser 'n...
This edition of this popular title has been completely revised. It remains a practical, illustrated...